Когато избухва Първата световна война през 1914 г., Бороевич командва 6-и корпус на Източния фронт. През септември същата година той поема командването на 3-та армия, а в началото на октомври успява да облекчи обсадените войски при Пшемишъл. След това изтегля войските си към Лиманова и към Карпатите, възпрепятствайки руснаците да достигнат Дунав. Руската контраатака през февруари и март 1915 г. почти успява да изтласка армията на Бороевич до Унгария, но той успява да ги удържи достатъчно до пристигането на германските подкрепления и да спасят застрашените Будапеща и Пресбург). Съвместната австро-унгарско-германска войска предприема офанзива (Горлицки пробив), която изтласква руснаците и освобождава Пшемишъл от обсадата.